Diari Oficial de la Generalitat Valenciana


Sumari del DOGV 8240, del 22-02-2018 (2018/1660)

Extracte de la Resolució de 5 de febrer de 2018, de la vicerectora d'Estudis de Grau i Política Lingüística de la Universitat de València, per la qual es convoquen les ajudes a projectes de cooperació, educació al desenvolupament, sensibilització i solidaritat per a associacions i col·lectius d'estudiants de la Universitat de València per a l'any 2018.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8240

Data del DOGV
:   22-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1660


Data del document
:   05-02-2018

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 5 de febrer de 2018, de la vicerectora d'Estudis de Grau i Política Lingüística de la Universitat de València, per la qual es convoquen les ajudes a projectes de cooperació, educació al desenvolupament, sensibilització i solidaritat per a associacions i col·lectius d'estudiants de la Universitat de València per a l'any 2018. [2018/1660]  
BDNS (identif.): 386628.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions  
http://www.pap.minhap.gob.es/bdnstrans  
  
Primer. Beneficiaris:  
Aquestes ajudes s'adrecen a:  
a) Associacions d'estudiants de la Universitat de València constituïdes legalment i associacions constituïdes legalment que disposen d'un col·lectiu o secció d'estudiants de la Universitat de València, individualment o en col·laboració amb una ONGD.  
b) Col·lectius d'estudiants de la Universitat de València que, en col·laboració amb un agent de cooperació o entitat d'acció social, realitzen projectes de cooperació, educació per al desenvolupament, sensibilització i solidaritat. Els estudiants participants en el projecte han de ser els responsables directes de la planificació, la gestió i l'execució de l'activitat per a la qual se sol·licita l'ajuda.  
Les associacions o col·lectius d'estudiants han d'estar inscrits, amb les dades actualitzades, en el cens d'associacions i col·lectius de la Universitat de València, d'acord amb el reglament aprovat en Consell de Govern de 14 de juny de 2005 ACGUV 137/2005.  
Les entitats col·laboradores han d'estar inscrites en el registre d'ONGD de l'AECID i/o en el registre d'agents de la cooperació internacional al desenvolupament o en el de titulars d'activitats d'acció social de la Generalitat Valenciana.  
En el cas de projectes de cooperació, s'ha tenir una contrapart que es beneficie de l'execució de l'acció o hi col·labore. Aquesta contrapart pot ser l'agent mateix o una entitat local, una comunitat, un col·lectiu o qualsevol altre tipus de grup de persones.  
  
Segon. Objecte:  
L'objecte d'aquestes ajudes es donar suport a projectes de cooperació, educació per al desenvolupament, sensibilització i solidaritat promoguts i gestionats per associacions d'estudiants de la Universitat de València o per col·lectius d'estudiants en col·laboració amb una ONGD. Així mateix, és objecte d'aquesta convocatòria afavorir i potenciar la col·laboració entre els col·lectius i associacions d'estudiants de la Universitat de València i els agents de cooperació i entitats d'acció social valencianes.  
  
Tercer. Bases reguladores  
Les bases íntegres es poden consultar en la web http://links.uv.es/infodin/projectes i en la Base de Dades Nacional de Subvencions, a través de la web http://www.pap.minhap.gob.es/bdnstrans/es/index.  
  
Quarta. Quantia  
El pressupost total màxim autoritzat per a aquesta convocatòria és de 60.000 euros.  
La dotació econòmica màxima per a cadascun dels projectes del tipus descrit en el punt 3.1.1 de les bases no superarà els 8.000 euros; les ajudes atorgades per a cadascun dels projectes dels tipus descrits en els punts 3.1.2 i 3.1.3 no superaran els 4.000 euros.  
  
Cinqué. Termini de presentació de sol·licituds  
El termini de presentació de la sol·licitud és d'un mes a partir del dia següent de la publicació de l'extracte d'aquesta resolució en el Diari Oficial de la Generalitat Valenciana.  
  
  
Sisé. Altres dades  
La sol·licitud ha d'anar acompanyada d'una memòria d'activitats de l'últim any de l'associació o col·lectiu sol·licitant i de l'agent de cooperació o entitat d'acció social col·laboradora, així com del projecte a desenvolupar i dels acords de col·laboració que siguen requerits amb les entitats de cooperació i acció social, si es el cas.  
  
València, 5 de febrer de 2018.- El rector, p. d. (DOGV 17.01.2018), la vicerectora d'Estudis de Grau i Política Lingüística: Isabel Vázquez Navarro.